﻿ ADiERi CONCiLiARE PESTE CORTiNa Mons Anton LUCACi "Radio Vatican" (italia) Din Roma, tuturor participantilor la Dies academicus organizat in neuitata "Alma Mater" din iasi, un salut cordial in termeni conciliari: o cunoastere cat mai profunda a lui Cristos, lumen gentium si optimismul constitutiei Gaudium et spes in Biserica si lumea contemporana! Raspund bucuros invitatiei parintelui rector, care mi-a cerut sa aleg intre prezentarea unei teme de drept bisericesc si aducerea unei martu- rii "personale" legate de Conciliul al ii-lea din Vatican Am optat pentru cea de-a doua varianta, cu o premisa relativa la prima Referitor la Codul de drept canonic, este cunoscut faptul ca revizuirea legilor bisericesti, anuntata in mod public de papa ioan al XXiii-lea, o data cu decizia convocarii conciliului ecumenic, urma sa traduca in norme disciplinare opera conciliara Reforma legislatiei canonice s-a concretizat in urma cu 20 de ani, prin promulgarea noului Cod de drept canonic Amintesc doar ca, in timpul studiilor mele la Roma, reforma dreptului "plutea in aer departe in largul marii" O comisie interna- tionala de specialisti discuta la nesfarsit despre un preambul al Codului, un gen de constitutie, numit LEF - Lex Ecclesiae Fundamentalis, proiect care ulterior a naufragiat Subliniez existenta in acea perioada post-conciliara a unei atitudini, destul de difuza, ostila dreptului bisericesc Contrapunerea dialectica dintre "Biserica profetica" si "Biserica juridica", dintre "carisma" si "institutie", devenise un loc comun in limbajul unor preoti si credin- ciosi, inclusiv in universitatile catolice "Acea febra de care suferea trupul Bisericii a trecut": este constatarea celor aproximativ 450 de canonisti, intre care sapte decani ai Facultatilor de Drept din Roma, exprimata vineri, 24 ianuarie 2003, cu ocazia comemorarii solemne a doua decenii de la promulgarea noului Cod de drept canonic Perioada conciliara si imediat post-conciliara in Biserica noastra intrat in Seminar in 1958, am aflat prin parintele Anton Despinescu despre moartea papei Pius al Xii-lea si alegerea in octombrie a patriarhului de Venetia, viitorul ioan al XXiii-lea Nu imi amintesc bine, daca la alegerea sau moartea pontifului, seminaristii, elevi si studenti, am fost chemati la usa camerei aceluiasi parinte Despinescu pentru a auzi cateva secvente despre eveniment, transmise de un post de radio strain Tot parintii profesori ne-au informat despre convocarea ADiERi CONCiLiARE PESTE CORTiNa 61 Conciliului al ii-lea din Vatican, fapt care noua nu ne spunea mare lucru Erau mai graitoare gesturile si cuvintele noului papa: vizitarea inchisorii "Regina coeli" din Roma, faptul ca a acceptat sa pozeze pentru modelarea propriului bust, ca vizita bolnavii din spitale, ca i-a primit in audienta in Vatican pe fiica si pe ginerele lui Hrusciov, caruia, dandu-i binecuvantarea, l-ar fi asigurat spunandu-i ca, "daca nu-i face bine, oricum nu-i strica" Sunt fapte cu rezonanta deosebita in mintea si inima fiecaruia: Quidquid recipitur ad modum recipientis recipitur, invata "Doctor angelicus" Fireste, in acele vremuri de stricta supraveghere a preotilor, conciliul nu putea fi in centrul intereselor unui seminarist imi amintesc bine cum, in momentele libere, pe timpul ploios, ne plimbam in mici grupuri pe langa zidurile seminarului, vorbind intre noi despre cine si cati preoti au mai fost arestati De altfel, intors vara in vacanta, parohul mi-a vorbit intr-o zi despre situatia din dieceza si "m-a incurajat", spunandu-mi deschis: "Ai inceput tu seminarul, dar nu se stie daca il vei putea termina!" Cred ca voia sa ma sfatuiasca sa ma gandesc bine la ce fac la toamna Cu toate acestea, rezonanta puternica a pontificatului lui ioan al XXiii-lea nu cunostea obstacole Nu putea fi oprita nici de Cortina de Fier ce ne despartea de lumea libera Din ziarele locale, de la posturile straine de radio, mi-am dat seama ca lumea respira greu sub calota razboiului rece, cuprinsa de teama unui nou conflict armat de proportii planetare i-am multumit lui Dumnezeu impreuna cu toata lumea de bunavo- inta pentru interventia surprinzatoare a lui ioan al XXiii-lea pentru evitarea declansarii conflictului de proportii imprevizibile gata sa izbucneasca intre Statele Unite si Uniunea Sovietica, din cauza ampla- sarii de catre sovietici a unui numar considerabil de rachete nucleare in Cuba, la mica distanta de Statele Unite Era in 1962 La conducerea Statelor Unite se afla tanarul J F Kennedy, primul presedinte catolic al marii puteri americane Ecoul discursurilor sale carismatice in favoarea populatiei de culoare reusea sa ajunga si in Seminar Consideram ca e un om in deplina sintonie cu papa De fapt, in primavara anului urma- tor avea sa apara enciclica Pacem in terris, un alt nume sonor, simplu, evanghelic, un document despre care s-a scris si in revista romaneasca de politica externa Lumea, primita si in Seminar in acelasi an, la 22 noiembrie 1963, parintele Anton Bisoc, prefectul Seminarului, a trecut fulger seara prin fiecare clasa, anuntand ca presedintele american a fost asasinat de o mana criminala Am privit ingandurat spre geam La asfintit, pe cerul rosiatic se vedea Ceahlaul Am mers cu gandul mai departe spre Roma, unde conciliul era in plina desfasurare Aflasem ca lumea de pe toate meridianele interpreta in mod spontan convocarea conciliului ca un semnal de incredere, ca un act de opti- mism capabil sa sfideze raul din cursul istoriei prin puterea credintei incepusera sa patrunda pe cale orala si in seminar unele cuvinte si expresii care, desi nu erau comentate de profesori la cursuri, ne dadeau DiALOG TEOLOGiC 11(2003)62 aripi sub aspect spiritual si psihologic Treptat, ne-au devenit familiare expresiile lui ioan al XXiii-lea referitoare la conciliu sau despre el: "A fost un om trimis de Dumnezeu, al carui nume era ioan"; necesitatea de "a deschide fereastra pentru a lasa sa intre aer proaspat in Bise- rica", aggiornamento, "semnele timpului", "a cauta ceea ce uneste, si nu ceea ce separa" Apoi numele enciclicelor sale Mater et magistra, Pacem in terris, desi nu cunosteam continutul, numai pronuntarea titlu- lui avea un farmec ce nu se poate descrie si asta nu doar in Seminarul de pe Copou intrand in cimitirul "Eternitatea", undeva chiar la intrare, pe dreapta, inscriptia gravata in acei ani pe o piatra de mormant cuprinde si cuvintele bine evidentiate "mater et magistra", semn ca ecoul pontificatului aceluia care era numit "il Papa Buono" depasise cadrul Bisericii Catolice De altfel, atentiei lumii nu-i scapa faptul ca papa pusese conciliul in perspectiva reuniunii tuturor crestinilor, invi- tand la conciliu si observatori necrestini in ciuda regimului de stramtorare, cred ca fiecare seminarist simtea launtric o bucurie nedeslusita, dar profunda, si numai gandindu-se ca in Biserica noastra Catolica se petrec lucruri mari Personal, inca nu stiam ca noi din Romania facem parte din "Biserica tacerii", deoarece preotii predicau in biserici pline de credinciosi, iar noi in seminar ne vedeam de program Faptul ca doream mai multa libertate il puneam pe seama varstei, si nu a necesitatii unei schimbari de regulament Am urmarit cu sufletul la gura agonia indelungata a papei ioan al XXiii-lea si apoi alegerea lui Paul al Vi-lea Cum? Asteptand nerabdator cursurile profesorilor binevoitori sa spuna dupa terminarea lectiei ce se mai intampla la conciliu Continuarea conciliului de catre marele Paul al Vi-lea a fost consi- derata la noi ca o inchidere a orizontului deschis de pontiful "primaverii conciliare" Multe informatii despre conciliu puteau fi citite in revista Ortodoxia Se spunea: "Daca ioan al XXiii-lea a deschis un orizont de 360 de grade in relatiile cu "fratii separati" (o alta expresie pe atunci de avangarda), Paul al Vi-lea l-a redus la 180 de grade" in privinta discutiilor de la conciliu, multe puteau fi aflate din articole critice publi- cate in revista "fratilor ortodocsi" Bineinteles, studentul catolic retinea pozitia criticata in anul de dupa incheierea conciliului, Sfantul Parinte a trimis cate o frumoasa lumanare pascala fiecarui episcop Adunati in sala mare, ne perindam pe rand si am sarutat cu pietate omagiul succesorului lui Petru, care trimitea si celor ce n-au participat la conciliu semnul lui Cristos, lumen gentium, lumina Celui inviat intre timp, Monseniorul Petru Plesca a fost la Roma si consacrat episcop A fost sarbatoarea sigurantei ca suntem cu papa Mai tarziu, dupa incheierea conciliului, au inceput sa patrunda in Seminar unele reviste franceze; erau reviste vechi din perioada conci- liara, dar pentru noi total necunoscute Atunci am inceput sa cunosc denumirea documentelor conciliare imi amintesc, printre altele, cat de ADiERi CONCiLiARE PESTE CORTiNa 63 cuprinzator sunau la ureche numele: Unitatis redintegratio, inter miri- fica, Apostolicam actuositatem, Optatam totius Trebuind sa ma grabesc, maresc pasul in 1968, in ultimul semestru de studentie, parintele G Bachmeier a prezentat studentilor din anul iV toate documentele conciliului A urmat singura carte pe care o aveam mai multi, lucrarea in franceza a marelui moralist parintele Bernard Haring: Vatican deux pour tous Daca nu ma insel, eram prima promotie care "studia", adica lua contact cu docu- mentele conciliare imi amintesc o observatie referitoare la innoirile liturgice, facuta dupa ce a terminat de prezentat materialul despre Sacrosanctum conci- lium din volumul mentionat Ne spunea sa nu ne aruncam in vant dupa innoiri, caci, la urma urmei, ortodoxul care repeta de sute de ori "Doamne, miluieste, Doamne, miluieste", si o face avand cugetul curat si inima smerita, ajunge tot acolo important este spiritul reformei liturgice Dupa ce am lucrat in pastoratie timp de opt luni de zile ca vicar parohial la Barticesti (unde guri rele spuneau ca n-am ramas vicar "nici cat sta pruncul in sanul mamei sale"), am fost chemat la Seminar ca prefect de studii si disciplina si profesor de limba latina O perioada extrem de frumoasa, dar cu raspunderi prea mari pe umerii mei in contextul respectiv, nu tocmai favorabil Aici m-a prins introducerea reformei liturgice in dieceza noastra Auzisem deja ca intre parintii conciliari unii erau considerati "conser- vatori", iar altii "progresisti", si ca fusesera numiti evanghelic "paralitici" si, respectiv, "epileptici" Toti, deci, si unii, si altii, aveau nevoie sa fie vindecati de isus Acelasi lucru s-a petrecut in Dieceza de iasi cand a fost vorba de introducerea reformei liturgice dupa 1970 impartirea preotilor in doua tabere, "paralitici" si "epileptici", integrata, cu alte neajunsuri, a creat o bresa in unitatea clerului Cine a castigat de pe urma acelei sciziuni a fost vrajmasul, aplicand vechiul adagiu latin: Divide et impera! Cred ca in acele zile sfantul iosif, patronul Seminarului si al diece- zei, a avut mult de lucru in concluzie, adierile conciliare peste Cortina pana la noi pot fi ilus- trate prin episodul lui ilie din 1Rg 19,11-12: A zis Domnul: iesi si stai pe munte inaintea fetei Domnului! Caci iata Domnul va trece, si inaintea lui va fi vijelie Dupa vijelie va fi cutremur, dar Domnul nu va fi in cutremur; Dupa cutremur va fi foc, dar nici in foc nu va fi Domnul iar dupa foc, va fi adiere de vant lin, si acolo va fi Domnul" Desi nu am avut contact direct cu Conciliul al ii-lea din Vatican, adierea Duhului Sfant a ajuns si in Biserica noastra, fiind scutiti poate de vijelia, de cutremurul, de focul care s-au abatut in unele sectoare din Bisericile din lumea libera Multumesc pentru rabdare Tuturor, Gaudium cum pace!